section_heading: Životopis
paragraph_text: Kira Nerys je rođena 2343. godine u pokrajini Dakhur na Bajoru tijekom pedesetogodišnje kardasijske okupacije planeta. Odgojena je u radničkom kampu. Članovi njene obitelji bili su članovi obrtničke kaste. 2346. godine njenu majku, Kira Meru, Kardasijanci su odveli da bi služila umornim časnicima. Kira Taban, Nerysin otac, rekao je djeci da je njihova majka umrla. Tek je 2374. godine Nerys saznala istinu o majci. U dobi od 12 godina Kira je unovačena u Shakaarovu ćeliju pokreta otpora koji se gerilski borio protiv kardasijske vojske i civila koji su podržavali okupaciju.